За рубежом (маҷалла)

За рубежом — маҷаллаи бонуфузи Русия.

 Тавсифот 
Маҷалла дар замони Шӯравӣ шуҳрати зиёд дошт ва то ҳоло ба табъ мерасад. Соли 1930 таъсис ёфтааст. Аз рӯзҳои аввали таъсисёбиаш оид ба дигаргуниҳои сиёсӣ, фарҳангӣ, ҳунарӣ, воқеаҳои иҷтимоию иқтисодии кишварҳои хориҷӣ мавод нашр мекунад. Соли 1932 За рубежом моҳе се шумора дар шакли рӯзнома-маҷалла чоп мешуд. Дар саҳифаҳои За рубежом намунаҳо аз осори нависандагону рӯзноманигорон, матолиби ҳуҷҷатию тарҷумавии муаллифони шӯравию хориҷӣ мунташир мешуданд. Мавзӯъҳои муҳим дар шумораҳои интихобӣ дарҷ мегардиданд. Интишори За рубежом соли 1938 ва 2000 як муддат қатъ гардида буд. Адади нашраш соли 1972 як млн нусха буд. Аз соли 2006 дар шакли маҷалла интишор мешавад. Дар саҳифаҳои нашрия мақолаҳои хабарнигорони хориҷӣ, таҳлили рӯйдодҳои сиёсиву иқтисодӣ, мавод доир ба истироҳату фароғат, фарҳанг ва ғ. дарҷ мегарданд. Аз соли 2010 муҳтаво ва ороиши За рубежом тағйир ёфта, дар он рубрикаҳои нав пайдо шуданд: «Андешаҳои шахсӣ» (сутуни рӯзноманигорони машҳур ва соҳибистеъдод); «Тасвири ҷаҳон» (шарҳи рӯйдоду воқеаҳои ҷаҳон); «Сабки зиндагӣ» ва ғ. Дар За рубежом роҷеъ ба Тоҷикистон низ мақолаҳо интишор мешаванд. 

 Эзоҳ 

 Адабиёт